title: 2007/779/EZ, Euratom: Odluka Vijeća od 8. studenoga 2007. o osnivanju Mehanizma Zajednice za civilnu zaštitu (preinaka)  Tekst značajan za EGP

text:
               15/Sv. 22

               HR

               Službeni list Europske unije

               145

         32007D0779(01)

               L 314/9

               SLUŽBENI LIST EUROPSKE UNIJE

         ODLUKA VIJEĆA
   od 8. studenoga 2007.
   o osnivanju Mehanizma Zajednice za civilnu zaštitu (preinaka)
   (Tekst značajan za EGP)
   (2007/779/EZ, Euratom)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, posebno njegov članak 308.,
   uzimajući u obzir Ugovor o osnivanju Europske zajednice za atomsku energiju, posebno njegov članak 203.,
   uzimajući u obzir prijedlog Komisije,
   uzimajući u obzir mišljenje Europskog parlamenta (1),
   uzimajući u obzir mišljenje Europskog gospodarskog i socijalnog odbora (2),
   budući da:

               (1)

               Treba napraviti izvjestan broj značajnih promjena vezano uz Odluku Vijeća 2001/792/EZ, Euratom od 23. listopada 2001. o osnivanju Mehanizma Zajednice za omogućivanje jačanja suradnje u intervencijama pružanja pomoći civilne zaštite (3) (dalje u tekstu Mehanizam) u svrhu postizanja veće dosljednosti i učinkovitosti u reakcijama u hitnom slučaju Europske unije. Radi jasnoće ta se odluka treba preinačiti.

               (2)

               Posljednjih smo godina svjedoci sve većeg broja i žestine elementarnih nepogoda i nesreća izazvanih ljudskim djelovanjem, koje uzrokuju ljudske žrtve i materijalnu štetu, uključujući uništenje kulturne baštine, gospodarske i socijalne infrastrukture te štetu nanesenu okolišu.

               (3)

               Djelovanje Zajednice u provedbi rezolucije Vijeća i predstavnika vlada država članica, koji su se sastali u Vijeću 8. srpnja 1991. godine, o unapređenju uzajamne pomoći između država članica u slučaju elementarne nepogode ili tehnološke katastrofe (4) pomogla je u zaštiti ljudi, okoliša i imovine. Konvencijom Gospodarske komisije Ujedinjenih naroda za Europu od 17. ožujka 1992. godine o prekograničnim učincima industrijskih nesreća, koju je Zajednica usvojila Odlukom Vijeća 98/685/EZ (5), potpomognuto je daljnje poboljšanje prevencije i upravljanja industrijskih katastrofa.

               (4)

               Opća svrha Mehanizma jest pružanje pomoći, na zahtjev, u slučaju težih izvanrednih situacija i omogućivanje bolje koordinacije u akcijama pružanja pomoći koje provode države članice i Zajednica, uzimajući u obzir posebne potrebe izoliranih i najudaljenijih i drugih područja ili otoka Zajednice. Posljednjih je godina značajan porast broja država koje traže pomoć civilne zaštite putem Mehanizma. Mehanizam treba jačati radi postizanja učinkovitije i vidljivije prezentacije europske solidarnosti i omogućivanja razvoja sposobnosti Europe za brzu intervenciju na temelju modula civilne zaštite država članica, kako je zatraženo na Europskom vijeću, održanom 16. i 17. lipnja 2005. godine i u Europskom parlamentu Rezolucijom od 13. siječnja 2005. godine o katastrofi prouzročenoj tsunamijem.

               (5)

               Mehanizmom bi se u obzir uzelo relevantno zakonodavstvo Zajednice i međunarodne obveze. Ovom se Odlukom, dakle, ne bi smjelo utjecati na recipročna prava i obveze država članica iz bilateralnih ili multilateralnih sporazuma, koji se odnose na predmete iz ove Odluke.

               (6)

               Mehanizmom se treba olakšati intervencija civilne zaštite na sve vrste težih izvanrednih situacija koje se događaju unutar Zajednice ili izvan nje, uključujući elementarne nepogode, nesreće izazvane ljudskim djelovanjem, terorističke čine, tehnološke, radiološke i ekološke nesreće, uključujući iznenadna onečišćenja mora. Pomoć civilne zaštite može se zatražiti za sve ove izvanredne situacije kao dopuna intervencijskim sposobnostima pogođene države.

               (7)

               Prevencija je od velikog značaja u zaštiti od elementarnih nepogoda, tehnoloških i ekoloških katastrofa i zahtijeva razmatranje daljnjih aktivnosti. Doprinosom daljnjem razvoju sustava otkrivanja i ranog uzbunjivanja Zajednica treba pomoći državama članicama u smanjivanju vremena odziva na intervenciju u katastrofama i uzbunjivanju državljana EU-a. Ovim se sustavima trebaju uzeti u obzir i nadograđivati postojeći informacijski izvori.

               (8)

               Treba poduzeti pripremne mjere na razini država članica i Zajednice kako bi se omogućila brza mobilizacija i koordinacija intervencijskih timova koji pružaju pomoć u izvanrednoj situaciji uz obveznu fleksibilnost i osigurala, putem programa osposobljavanja, učinkovita intervencijska sposobnost i komplementarnost timova za procjenu i/ili koordinaciju i intervenciju kao i drugih resursa, prema potrebi.

               (9)

               Ostale pripremne mjere uključuju združivanje informacija koje se odnose na potrebne medicinske resurse i poticanje uporabe najnovijih tehnoloških dostignuća. Te informacije odnose se na medicinske resurse koje države članice mogu na dobrovoljnoj osnovi staviti na raspolaganje za zaštitu javnog zdravlja na temelju zahtjeva za pomoć u okviru Mehanizma. U skladu s člankom 296. Ugovora o osnivanju Europske zajednice niti jedna država članica nije dužna dostaviti informacije za koje smatra da bi njihovo otkrivanje bilo protivno bitnim interesima njezine sigurnosti.

               (10)

               Treba razmotriti razvoj dodatnih modula civilne zaštite za akcije pružanja pomoći koji se sastoje od resursa jedne ili više država članica, a kojima je cilj potpuna interoperabilnost kako bi se doprinijelo razvoju sposobnosti civilne zaštite za brzu intervenciju. Moduli su ustrojeni na razini država članica koje ih usmjeravaju i njima zapovijedaju.

               (11)

               U slučaju teže izvanredne situacije unutar Zajednice ili neposredne opasnosti od iste, koja ima ili može imati prekogranični učinak ili koja može rezultirati pozivom za pomoć od jedne ili više država članica, postoji potreba za davanjem relevantne obavijesti putem uspostavljenog pouzdanog zajedničkog sustava obavješćivanja i informiranja u izvanrednim situacijama.

               (12)

               Mehanizam treba omogućiti mobilizaciju i olakšati koordinaciju akcija pomoći kako bi se osigurala bolja zaštita prvenstveno ljudi, ali i okoliša i imovine, uključujući kulturnu baštinu, te time smanjiti ljudske žrtve, ozljede, materijalnu štetu, gospodarske štete i štete po okoliš, da bi postizanje ciljeva socijalne kohezije i solidarnosti učinio opipljivijima. Pojačana suradnja u akcijama pružanja pomoći civilne zaštite treba se temeljiti na strukturi civilne zaštite Zajednice koja se sastoji od centra za monitoring i informiranje i zajedničkog komunikacijsko-informacijskog sustava kojima upravlja Komisija i kontaktne točke u državama članicama. Njome se treba osigurati okvir za prikupljanje provjerenih informacija o izvanrednim situacijama koje bi se slale državama članicama te za razmjenu iskustava stečenih u akcijama.

               (13)

               Kontaktne točke u državama članicama trebaju biti u stanju pružiti informacije o raspoloživoj pomoći civilne zaštite, kada to zatraži pogođena zemlja, uključujući i informaciju o raspoloživosti vojnih sredstava i sposobnosti.

               (14)

               Raspoloživost adekvatnih prijevoznih sredstava treba poboljšati u svrhu razvoja sposobnosti za brzu intervenciju na razini Zajednice. Zajednica treba pružiti potporu i nadopuniti nastojanja država članica kroz olakšavanje združivanja prijevoznih resursa država članica ili doprinosa, prema potrebi, financiranju dodatnih prijevoznih sredstava.

               (15)

               Kod akcija pružanja pomoći civilne zaštite izvan Zajednice, Mehanizmom treba olakšati i poduprijeti aktivnosti Zajednice i država članica. Akcije pružanja pomoći izvan Zajednice mogu se voditi ili samostalno, ili kao doprinos operaciji koju vodi međunarodna organizacija, u kojem slučaju Zajednica treba razviti odnose s relevantnim međunarodnim organizacijama.

               (16)

               Ujedinjeni narodi, gdje su prisutni, u trećim zemljama imaju ulogu cjelokupnog koordinatora akcija pružanja pomoći. Pružanje pomoći civilne zaštite u okviru Mehanizma treba se koordinirati s Ujedinjenim narodima i drugim relevantnim međunarodnim subjektima s ciljem povećanja iskoristivosti raspoloživih sredstava i izbjegavanjem nepotrebnog udvostručavanja napora. Pojačana koordinacija pomoći civilne zaštite kroz Mehanizam preduvjet je za pružanje potpore cjelokupnoj koordinaciji i osiguravanje sveobuhvatnog europskog doprinosa cjelokupnim nastojanjima pružanja pomoći. U težim izvanrednim situacijama kada se pomoć pruža i u okviru Mehanizma, i u skladu s Uredbom Vijeća (EZ) br. 1257/96 od 20. lipnja 1996. koja se odnosi na humanitarnu pomoć (6), Komisija bi trebala osigurati učinkovitost, usklađenost i komplementarnost cjelokupne intervencije Zajednice.

               (17)

               Mehanizam također može biti sredstvo za olakšavanje i podupiranje upravljanja krizom u skladu sa Zajedničkom deklaracijom Vijeća i Komisije od 29. rujna 2003. godine o upotrebi Mehanizma Zajednice za civilnu zaštitu u upravljanju u krizama kao što je navedeno u glavi V. Ugovora o Europskoj uniji. Ova Odluka ne dovodi u pitanje nadležnosti i ulogu predsjedništva u upravljanju u krizama iz navedene glave.

               (18)

               Mehanizam se može koristiti i u pružanju konzularne pomoći građanima EU-a u težim izvanrednim situacijama u trećim zemljama, vezano uz aktivnosti civilne zaštite, ako to zahtijevaju konzularne vlasti države članice.

               (19)

               Tamo gdje se smatra da je primjerena upotreba vojnih sredstava i snaga, suradnja s vojskom provodi se u skladu s načinima, postupcima i kriterijima koje je postavilo Vijeće ili njegovo nadležno tijelo za stavljanje vojnih sredstava i snaga potrebnih za zaštitu civilnog stanovništva na raspolaganje Mehanizmu.

               (20)

               Korištenje vojnih sredstava i snaga treba biti u skladu s načelima relevantnih smjernica Ujedinjenih naroda.

               (21)

               Treba se omogućiti sudjelovanje država kandidatkinja i suradnja s ostalim trećim zemljama te međunarodnim i regionalnim organizacijama.

               (22)

               Mjere potrebne za provedbu ove Odluke trebaju se donijeti u skladu s Odlukom Vijeća 1999/468/EZ od 28. lipnja 1999. godine o utvrđivanju postupaka za izvršavanje provedbenih ovlasti dodijeljenih Komisiji (7).

               (23)

               Cilj ove odluke, to jest omogućiti jačanje suradnje između Zajednice i država članica u akcijama pružanja pomoći civilne zaštite u slučaju težih izvanrednih situacija ili neposredne opasnosti od istih, ne može u dovoljnoj mjeri postići sama država članica, te prema tome, zbog razmjera ili učinaka predloženih djelovanja, a uzimajući u obzir koristi koje proizlaze iz djelovanja Mehanizma u smislu smanjenja ljudskih žrtava i materijalne štete, taj cilj je moguće bolje postići na razini Zajednice.
               Ako teža izvanredna situacija nadilazi intervencijske sposobnosti države članice, ta država treba imati mogućnost obratiti se Mehanizmu za dopunu svojih resursa civilne zaštite. Zajednica stoga može usvojiti mjere, u skladu s načelom supsidijarnosti iz članka 5. Ugovora o osnivanju Europske zajednice. U skladu s načelom razmjernosti kako je utvrđeno u tom članku člankom, ova Odluka ne prelazi okvire onoga što je potrebno za postizanje tog cilja.

               (24)

               Ugovor o osnivanju Europske zajednice i Ugovor o osnivanju Europske zajednice za atomsku energiju ne predviđaju ovlasti za donošenje ove Odluke osim onih u članku 308. i članku 203.,

         DONIJELO JE OVU ODLUKU:
   POGLAVLJE I.

      Predmet i opseg

   Članak 1.
   1.   Osniva se Mehanizam Zajednice kojim se omogućava jačanje suradnje između Zajednice i država članica u akcijama pružanja pomoći civilne zaštite u slučaju težih izvanrednih situacija ili neposredne opasnosti od istih (dalje u tekstu: Mehanizam).
   2.   Zaštita koju pruža Mehanizam prvenstveno obuhvaća ljude, ali i okoliš i imovinu, uključujući kulturnu baštinu, u slučaju elementarnih nepogoda i nesreća izazvanim ljudskim djelovanjem, terorističkih čina te tehnoloških, radioloških i ekoloških nesreća, uključujući iznenadna onečišćenja mora, koje se događaju unutar ili izvan Zajednice, uzimajući u obzir i posebne potrebe izoliranih, najudaljenijih i drugih područja ili otoka Zajednice.
   Mehanizam ne utječe na obveze iz postojećeg relevantnog zakonodavstva Europske zajednice ili Europske zajednice za atomsku energiju, te važećih međunarodnih sporazuma.
   Članak 2.
   Mehanizam se sastoji od niza elemenata i aktivnosti, uključujući:

               1.

               određivanje intervencijskih jedinica i druge intervencijske potpore koji su na raspolaganju državama članicama u akcijama pružanja pomoći u slučaju izvanrednih situacija;

               2.

               uspostavu i provedbu programa osposobljavanja intervencijskih jedinica i druge intervencijske potpore, te stručnjaka za timove koji su odgovorni za procjenu i/ili koordinaciju (dalje u tekstu: timovi za procjenu i/ili koordinaciju);

               3.

               radionice, seminare i pilot projekte o važnijim aspektima intervencija;

               4.

               osnivanje i upućivanje timova za procjenu i/ili koordinaciju;

               5.

               osnivanje i upravljanje Centrom za praćenje i informiranje (MIC), koji je dostupan i sposoban reagirati 24 sata dnevno, a koji državama članicama i Komisiji služi za potrebe Mehanizma;

               6.

               osnivanje i upravljanje Zajedničkim komunikacijsko-informacijskim sustavom u izvanrednim situacijama (CECIS) s ciljem omogućivanja komunikacije i razmjene informacija između MIC-a i kontaktnih točaka u državama članicama;

               7.

               doprinos razvoju sustava detekcije i ranog upozoravanja u slučaju katastrofe koje mogu pogoditi državno područje država članica, da bi se omogućila brza intervencija država članica i Zajednice, te njihovom uspostavljanju putem studija i procjena potreba i provedivosti tih sustava i putem aktivnosti kojima se potiče njihovo međusobno povezivanje i povezivanje s MIC-om i CECIS-om. Ti sustavi uzimaju u obzir i nadograđuju se na postojeće informacijske izvore te izvore praćenja i detekcije;

               8.

               potporu državama članicama u dobivanju pristupa resursima opreme i prijevoza i to:

                           (a)

                           pružanjem i razmjenom informacija o opremi i prijevoznim sredstvima koja se mogu staviti na raspolaganje državama članicama, s ciljem lakšeg združivanja takve opreme i prijevoznih sredstava;

                           (b)

                           pružanjem pomoći državama članicama u identificiranju i olakšavanju njihovog pristupa prijevoznim sredstvima koja mogu biti na raspolaganju iz drugih izvora, uključujući i komercijalno tržište;

                           (c)

                           pružanjem pomoći državama članicama u identificiranju opreme koja može biti na raspolaganju iz drugih izvora uključujući komercijalno tržište;

               9.

               nadopunjavanje prijevoznih sredstava države članice dodatnim prijevoznim sredstvima potrebnim za brzu intervenciju u slučaju težih izvanrednih situacija;

               10.

               pružanje potpore konzularnoj pomoći građanima EU-a u težim izvanrednim situacijama u trećim zemljama, vezano uz aktivnosti civilne zaštite, ako to zatraže konzularne vlasti države članice;

               11.

               druge aktivnosti pružanja potpore i dodatne aktivnosti koje su potrebne u okviru Mehanizma kako je navedeno u članku 4. Odluke Vijeća 2007/162/EZ, Euratom od 5. ožujka 2007. godine o uspostavi Financijskog instrumenta za civilnu zaštitu (8).

         Članak 3.
   U smislu ove Odluke primjenjuju se sljedeće definicije:

               1.

               „teža izvanredna situacija” znači situacija koja ima ili može imati nepovoljan utjecaj na ljude, okoliš ili imovinu i zbog koje se može uputiti poziv za pomoć u okviru Mehanizma;

               2.

               „intervencija” znači radnja koja se poduzima u okviru Mehanizma tijekom teže izvanredne situacije ili nakon nje radi ublažavanja njezinih neposrednih posljedica;

               3.

               „pripravnost” znači stanje spremnosti i sposobnosti ljudskih i materijalnih sredstava koja omogućuju njihovu učinkovitu i brzu intervenciju na izvanrednu situaciju, a rezultat je unaprijed provedenih aktivnosti;

               4.

               „rano upozorenje” znači pravodobno i učinkovito pružanje informacija kako bi se provele mjere za izbjegavanje rizika, ili za njegovo smanjivanje, te osigurala pripravnost za učinkovitu intervenciju;

               5.

               „modul” znači samodostatni i autonomni dogovor o sposobnostima država članica unaprijed definiranih zadataka i potreba ili mobilna operativna jedinica država članica koji predstavlja kombinaciju ljudskih i materijalnih sredstava, koji se mogu opisati u smislu svojih intervencijskih kapaciteta ili zadaće(a) koje mogu obaviti.

         POGLAVLJE II.

      Pripravnost

   Članak 4.
   1.   Države članice unaprijed određuju intervencijske jedinice ili module unutar svojih nadležnih službi, a posebno svojih službi civilne zaštite i drugih službi za izvanredne situacije, koji mogu biti na raspolaganju za intervenciju ili se mogu organizirati u vrlo kratkom roku radi slanja, uglavnom u roku od 12 sati od zahtjeva za pomoć. Uzimaju u obzir da sastav jedinica ili modula treba ovisiti o vrsti izvanredne situacije i posebnim potrebama u toj situaciji.
   2.   Države članice odabiru stručnjake koje se može pozvati i uputiti na mjesto nesreće u timu za procjenu i/ili koordinaciju.
   3.   Države članice na dobrovoljnoj osnovi rade na izradi modula, posebno da bi zadovoljile prioritetne intervencijske i potrebe potpore u okviru Mehanizma, a koji su:

               (a)

               sastavljeni od resursa jedne ili više država sudionica Mehanizma;

               (b)

               u stanju obaviti zadaće u području intervencije;

               (c)

               u stanju obaviti svoje zadaće u skladu s priznatim međunarodnim smjernicama i prema tome mogu:

                           i.

                           biti upućeni u vrlo kratkom roku nakon zahtjeva za pomoć;

                           ii.

                           raditi samodostatno i autonomno određeno vremensko razdoblje, ako je to potrebno zbog okolnosti na terenu;

               (d)

               interoperabilni s ostalim modulima;

               (e)

               prošli obuku i vježbe u svrhu ispunjavanja zahtjeva interoperabilnosti iz točke (a) i (d);

               (f)

               stavljeni pod vodstvo osobe koja je odgovorna za njihovo djelovanje;

               (g)

               sposobni pružiti pomoć drugim tijelima EU-a i/ili međunarodnim institucijama, a posebno Ujedinjenim narodima.

         4.   Države članice razmatraju mogućnost pružanja, prema potrebi, druge intervencijske potpore koju nadležne službe mogu staviti na raspolaganje, kao što je specijalizirano osoblje i oprema za posebne izvanredne situacije te traženja resursa koje mogu pružiti nevladine organizacije ili drugi relevantni subjekti.
   5.   Države članice koje to žele, mogu, ovisno o sigurnosnim ograničenjima, pružiti informaciju o relevantnim vojnim sredstvima i snagama koje se mogu koristiti kao krajnje sredstvo kao dio pružanja pomoći civilne zaštite putem Mehanizma, kao što su prijevoz te logistička i medicinska pomoć.
   6.   Države članice pružaju relevantne opće informacije o jedinicama, stručnjacima, modulima i drugoj intervencijskoj potpori iz stavka 1. do 4. ovog članka u roku od 6 mjeseci od donošenja ove Odluke i prema potrebi ažuriraju ove informacije, kao i one o medicinskim resursima iz članka 5. stavka 6.
   7.   Države članice, uz potporu Komisije, ako to zatraže, poduzimaju potrebne mjere s ciljem osiguranja pravodobnog prijevoza pomoći civilne zaštite koju one pružaju.
   8.   Države članice određuju kontaktne točke i o tome izvješćuju Komisiju.
   Članak 5.
   Komisija obavlja sljedeće zadatke:

               1.

               uspostava i upravljanje MIC-om;

               2.

               uspostava i upravljanje CECIS-om;

               3.

               doprinos razvoju sustava detekcije i ranog upozoravanja u slučaju katastrofe kako je utvrđeno u članku 2. stavku 7.;

               4.

               uspostava sposobnosti mobiliziranja i upućivanja, što je prije moguće, malih timova stručnjaka odgovornih za:

                           (a)

                           procjenu potreba civilne zaštite države koja traži pomoć s obzirom na pomoć koju države članice i Mehanizam mogu staviti na raspolaganje;

                           (b)

                           olakšavanje, kada je to potrebno, koordinacije akcija pružanja pomoći civilne zaštite na terenu i povezivanje, kada je to nužno i primjereno, s nadležnim tijelima države koja traži pomoć.

               5.

               uspostava programa osposobljavanja, s ciljem poboljšanja koordinacije akcija pružanja pomoći civilne zaštite osiguravanjem kompatibilnosti i komplementarnosti između intervencijskih jedinica i modula iz članka 4. stavka 1. ili, prema potrebi, drugih vrsta intervencijske potpore kako je navedeno u članku 4. stavku 4., te poboljšanjem kompetencije stručnjaka iz članka 4. stavka 2. Program uključuje zajedničke tečajeve i vježbe te sustav razmjene stručnjaka pomoću kojeg bi se pojedince moglo upućivati u druge države članice.

               6.

               združivanje i prikupljanje informacija o sposobnostima država članica za održavanje proizvodnje seruma i cjepiva ili drugih potrebnih medicinskih sredstava te o njihovim zalihama koje se mogu staviti na raspolaganje u slučaju intervencije.

               7.

               uspostava programa iskustava stečenih na intervencijama provedenim u okviru Mehanizma i širenje tih iskustava informacijskim sustavom;

               8.

               poticaj i promicanje uvođenja i upotrebe novih tehnologija za Mehanizam;

               9.

               poduzimanje mjera navedenih u članku 2. stavcima 8. i 9.;

               10.

               uspostava sposobnosti za pružanje temeljne logističke potpore stručnjacima za procjenu i/ili koordinaciju;

               11.

               poduzimanje bilo kojih drugih pratećih i dodatnih aktivnosti potrebnih u okviru Mehanizma kako je navedeno u članku 4. Odluke 2007/162/EZ, Euratom.

         POGLAVLJE III.

      Intervencija

   Članak 6.
   1.   U slučaju teže izvanredne situacije unutar Zajednice ili neposredne opasnosti od iste, koja ima ili može imati prekogranične posljedice, država članica u kojoj se dogodila izvanredna situacija bez odlaganja podnosi obavijest Komisiji i one države članice koje bi mogle biti pogođene tom izvanrednom situacijom.
   Prvi podstavak ne primjenjuje se kada je obveza obavješćivanja već određena relevantnim zakonodavstvom Europske zajednice ili Europske zajednice za atomsku energiju ili važećim međunarodnim ugovorima.
   2.   U slučaju teže izvanredne situacije unutar Zajednice ili neposredne opasnosti od iste koja može rezultirati pozivom za pomoć jedne ili više država članica, država članica u kojoj se izvanredna situacija dogodila bez odlaganja podnosi obavijest Komisiji kada se može očekivati zahtjev za pomoć putem MIC-a, kako bi se omogućilo da Komisija, prema potrebi, o tome izvijesti ostale države članice i aktivira svoje nadležne službe.
   3.   Obavijesti iz stavka 1. i 2. prema potrebi se šalju putem CECIS-a.
   Članak 7.
   1.   Kada se teža izvanredna situacija dogodi unutar Zajednice, država članica može zatražiti pomoć putem MIC-a ili neposredno od druge države članice. Zahtjev treba biti što je više moguće detaljan.
   2.   U slučaju podnošenja zahtjeva putem MIC-a, Komisija po zaprimanju zahtjeva, prema potrebi i bez odlaganja:

               (a)

               prosljeđuje zahtjev kontaktnim točkama drugih država članica;

               (b)

               olakšava mobilizaciju timova, stručnjaka, modula i druge intervencijske potpore;

               (c)

               prikuplja potvrđene informacije o izvanrednoj situaciji i šalje ih državama članicama.

         3.   Svaka država članica kojoj je upućen zahtjev za pomoć bez odlaganja utvrđuje je li u mogućnosti pružiti traženu pomoć te o tome izvješćuje državu koja traži pomoć, bilo putem MIC-a, bilo neposredno, navodeći opseg i uvjete pomoći koju može pružiti. Ako država članica koja nudi pomoć neposredno obavješćuje državu članicu koja traži pomoć, ona o tome obavješćuje i MIC. MIC obavješćuje države članice.
   4.   Država koja traži pomoć odgovorna je za vođenje intervencija pružanja pomoći. Tijela države koja traži pomoć donose smjernice i, ako je potrebno, utvrđuju granice zadataka dodijeljenih intervencijskim jedinicama ili modulima. Detalji za izvršavanje tih zadataka u nadležnosti su osobe koju je imenovala država članica koja pruža pomoć.
   5.   Ako država koja traži pomoć zatraži od intervencijskih jedinica da u njezino ime upravljaju intervencijom, jedinice ili moduli drugih država članica i Zajednice nastoje koordinirati svoje intervencije.
   6.   Ako su poslani timovi za procjenu i/ili koordinaciju, oni olakšavaju koordinaciju između intervencijskih jedinica i veza su s nadležnim tijelima države članice koja traži pomoć.
   Članak 8.
   1.   U slučaju teže izvanredne situacije izvan Zajednice mogu se, na zahtjev, primijeniti odredbe članka 7. u pogledu intervencija pružanja pomoći civilne zaštite izvan Zajednice.
   Takve intervencije mogu se voditi kao samostalna intervencija pružanja pomoći ili kao doprinos intervenciji koju vodi neka međunarodna organizacija.
   Opseg koordinacije sadržane u ovom članku uključuje samo pomoć koja se pruža putem Mehanizma.
   Mjere poduzete prema ovom članku ne dovode u pitanje mjere donesene u glavi V. Ugovora o Europskoj uniji.
   2.   Kada se pomoć civilne zaštite iz stavka 1. pruža kao odgovor na zahtjev upućen putem MIC-a, država članica koja predsjeda Vijećem Europske unije (dalje u tekstu Predsjedništvo) osigurava cjelokupnu koordinaciju intervencija pružanja pomoći civilne zaštite poštujući ulogu Komisije u operativnoj koordinaciji kako je utvrđeno stavkom 4.
   3.   S obzirom na političku i stratešku koordinaciju, Predsjedništvo posebno:

               (a)

               procjenjuje primjerenost moguće uporabe Mehanizma kao sredstva za olakšavanje i podupiranje upravljanja krizama;

               (b)

               gdje se to smatra potrebnim, uspostavlja odnos s pogođenom trećom zemljom na političkoj razini i povezuje se s tom državom u svim fazama izvanredne situacije s obzirom na cjelokupni politički i strateški okvir intervencije pružanja pomoći.

         Predsjedništvo prema potrebi može zatražiti od druge države članice da u cjelini ili djelomično preuzme odgovornost za političku i stratešku koordinaciju ili zatražiti od Komisije da pruži potporu toj koordinaciji.
   4.   Operativnu koordinaciju provodi Komisija u bliskoj suradnji s Predsjedništvom u okviru političke i strateške koordinacije iz stavka 3. Operativna koordinacija sastoji se od sljedećih aktivnosti, ovisno o slučaju:

               (a)

               održavanje kontinuiranog dijaloga s kontaktnim točkama država članica kako bi se osigurao učinkovit i koherentan europski doprinos civilne zaštite putem Mehanizma cjelokupnim nastojanjima pružanja pomoći, posebno:

                           i.

                           obavješćivanje bez odlaganja država članica o zahtjevima za pomoć;

                           ii.

                           upućivanje timova za procjenu i/ili koordinaciju na teren da procijene stanje i potrebe i/ili olakšaju operativnu koordinaciju pomoći na terenu koja se pruža putem Mehanizma;

                           iii.

                           izrada procjene potreba u suradnji s timovima za procjenu i/ili koordinaciju i drugim subjektima uključujući druge službe EU-a;

                           iv.

                           razmjena relevantnih procjena i analiza svih relevantnih subjekata;

                           v.

                           izrada pregleda pomoći koju su ponudile države članice i drugi izvori;

                           vi.

                           savjetovanje o vrsti pomoći koja je potrebna kako bi se osiguralo da pomoć civilne zaštite koja se pruža bude u skladu s procjenom potreba;

                           vii.

                           pomoć u prevladavanju bilo kojih praktičnih poteškoća u pružanju pomoći u područjima kao što su tranzit i carina.

               (b)

               povezuje se s ugroženom trećom zemljom zbog tehničkih detalja kao što su točne potrebe za pomoć, prihvaćanja ponuda i praktičnih dogovora za lokalni prihvat i distribuciju pomoći;

               (c)

               povezuje i surađuje s Uredom Ujedinjenih naroda za koordinaciju humanitarnih poslova (UNOCHA), kada su prisutni, ili drugim relevantnim subjektima doprinoseći cjelokupnim nastojanjima pružanja pomoći povećavanjem sinergije, nastojanjem da se postigne komplementarnost te izbjegavanjem udvostručavanja i praznina;

               (d)

               povezuje se sa svim relevantnim subjektima, posebno u završnoj fazi intervencije pružanja pomoći putem Mehanizma da se olakša primopredaja.

         5.   Komisija prema potrebi može, od slučaja do slučaja, poduzeti dodatne operativne radnje uz suglasnost Predsjedništva.
   6.   Komisija može, u bliskoj suradnji s Predsjedništvom, imenovati tim za procjenu situacije i/ili koordinaciju iz stavka 4. a, točke ii. Timovi se sastoje od stručnjaka i vođe tima koje određuju države članice za svaki slučaj posebno. Komisija odabire stručnjake i vođu tima na temelju njihovih kvalifikacija i iskustva, uključujući razinu osposobljavanja Mehanizma koje su polazili, prethodno iskustvo iz misija u okviru Mehanizma ili rada u drugim akcijama u pružanju međunarodne pomoći. Odabir se temelji i na drugim kriterijima, uključujući znanje jezika s ciljem osiguravanja da tim kao cjelina posjeduje sve vještine potrebne za specifične okolnosti.
   MIC održava kontakt s timom za procjenu i/ili koordinaciju i pruža im potporu i smjernice.
   7.   Predsjedništvo i Komisija blisko surađuje i održava stalni dijalog u svim fazama izvanredne situacije vezano uz pružanje pomoći.
   Operativna koordinacija u potpunosti se integrira s cjelokupnom koordinacijom koju provodi UNOCHA, kada je prisutna i poštuje vodeću ulogu iste.
   Koordinacija putem Mehanizma ne utječe na bilateralne kontakte između država članica sudionica u Mehanizmu i pogođene države, niti na suradnju između država članica i Ujedinjenih naroda. Takvi bilateralni kontakti mogu doprinijeti koordinaciji putem Mehanizma.
   Nastoji se postići sinergija i nadopunjavanje s drugim instrumentima Unije ili Zajednice. Posebno, Komisija osigurava komplementarnost i povezanost s aktivnostima unutar Mehanizma i aktivnostima koje se financiraju na temelju Uredbe (EZ) br. 1257/96.
   U slučaju da se teža izvanredna situacija dogodi izvan Zajednice, eventualno korištenje vojnih sredstava i snaga dostupnih za pružanje potpore civilnoj zaštiti treba biti u skladu s načelima relevantnih smjernica Ujedinjenih naroda.
   8.   Koordinacijska uloga Predsjedništva i Komisije iz ovog članka ne utječe na nadležnosti i odgovornosti država članica za svoje jedinice, module i drugu potporu, uključujući vojna sredstva i snage. Posebno, koordinacija Predsjedništva i Komisije ne uključuje zapovijedanje jedinicama, modulima i drugoj vrsti pomoći država članica, a koji su razmješteni na terenu na dobrovoljnoj osnovi u skladu s koordinacijom na razini glavnih stožera i na terenu.
   9.   S ciljem omogućivanja koordinacije iz stavaka 1. do 8. i osiguravanja sveobuhvatnog doprinosa u cjelokupnim nastojanjima u pružanju pomoći:

               (a)

               sve države članice koje pružaju pomoć civilne zaštite iz stavka 1. kao odgovor na zahtjev za pomoć upućen putem MIC-a, stalno obavješćuje MIC o svojim aktivnostima;

               (b)

               jedinice i moduli država članica koji na terenu sudjeluju u pružanju pomoći putem MIC-a, povezuju se s MIC-ovim timom za procjenu i/ili koordinaciju na terenu.

         Članak 9.
   Komisija može podržati i nadopuniti pomoć civilne zaštite koju pružaju države članice u kontekstu Mehanizma poduzimajući mjere navedene u članku 2. stavcima 8. i 9.
   POGLAVLJE IV.

      Završne odredbe

   Članak 10.
   Sudjelovanje u Mehanizmu otvoreno je za države kandidatkinje.
   Ostale treće zemlje kao i međunarodne ili regionalne organizacije mogu surađivati u aktivnostima u okviru Mehanizma kada to dopuštaju sporazumi sklopljeni između tih trećih zemalja ili organizacija i Zajednice.
   Članak 11.
   Radi primjene ove Odluke, države članice imenuju nadležno tijelo i o tome obavješćuju Komisiju.
   Članak 12.
   Komisija u skladu s postupcima navedenim u članku 13. stavku 2. utvrđuju provedbena pravila, posebno o sljedećim stvarima:

               1.

               resursima raspoloživim za pružanje pomoći, kako je predviđeno člankom 4.;

               2.

               MIC-u, kako je predviđeno člankom 2. stavkom 5.;

               3.

               CECIS-u, kako je predviđeno člankom 2., stavkom 6.;

               4.

               timovima za procjenu i/ili koordinaciju, kako je predviđeno člankom 2. stavkom 4., uključujući kriterije za odabir stručnjaka;

               5.

               programu osposobljavanja, kako je predviđeno člankom 2. stavkom 2.;

               6.

               modulima, kako je predviđeno člankom 4. stavkom 3.;

               7.

               sustavima za detekciju i rano upozoravanje, kako je predviđeno člankom 2. stavkom 7.;

               8.

               informacijama o medicinskim sredstvima, kako je predviđeno člankom 5. stavkom 6.;

               9.

               intervencijama unutar Zajednice, kako je predviđeno člankom 7., kao i intervencijama izvan Zajednice, kako je predviđeno člankom 8.

         Članak 13.
   1.   Komisiji pruža pomoć odbor koji se osniva u skladu s člankom 13. Odluke 2007/162/EZ, Euratom.
   2.   Kod upućivanja na ovaj stavak, primjenjuju se članci 5. i 7. Odluke 1999/468/EZ.
   Razdoblje utvrđeno člankom 5. stavkom 6. Odluke 1999/468/EZ određuje se na tri mjeseca.
   Članak 14.
   Komisija ocjenjuje primjenu ove Odluke svake treće godine od datuma obavijesti, a zaključke te ocjene prenosi Europskom parlamentu i Vijeću.
   Zaključci se prema potrebi šalju s prijedlozima za izmjene ove Odluke.
   Članak 15.
   Odluka 2001/792/EZ, Euratom stavlja se izvan snage.
   Upućivanje na Odluku stavljenu izvan snage tumači se kao upućivanje na ovu Odluku i tumači se u skladu s korelacijskom tablicom koja se nalazi u Prilogu.
   Članak 16.
   Ova je Odluka upućena državama članicama.

      Sastavljeno u Bruxellesu 8. studenoga 2007.

            Za Vijeće

            Predsjednik

         R. PEREIRA

      (1)  Mišljenje od 24. listopada 2006. godine (još nije objavljeno u Službenom listu).

      (2)  SL C 195, 18.8.2006., str. 40.

      (3)  SL L 297, 15.11.2001., str. 7.

      (4)  SL C 198, 27.7.1991., str. 1.

      (5)  SL L 326, 3.12.1998., str. 1.

      (6)  SL L 163, 2.7.1996., str. 1., Uredba kako je izmijenjena Uredbom (EZ) br. 1882/2003 Europskog parlamenta i Vijeća (SL L 284, 31.10.2003., str. 1.).

      (7)  SL L 184, 17.7.1999., str. 23. Odluka kako je izmijenjena Odlukom 2006/512/EZ (SL L 200, 22.7.2006., str. 11.).

      (8)  SL L 71, 10.3.2007., str. 9.
   PRILOG

      Korelacijska tablica

               Odluka Vijeća 2001/792/EZ,Euratom

               Ova Odluka

               Članak 1. stavak 1.

               Članak 1. stavak 1.

               Članak 1. stavak 2. prvi i drugi podstavak

               Članak 1. stavak 2. prvi i drugi podstavak

               Članak 1. stavak 2. treći podstavak

               Uvodna izjava 4, druga rečenica

               Članak 1. stavak 3. uvodna rečenica

               Članak 2. uvodna rečenica

               Članak 1. stavak 3. prva alineja

               Članak 2. točka (1)

               Članak 1. stavak 3. druga alineja

               Članak 2. točka (2)

               Članak 1. stavak 3. treća alineja

               Članak 2. točka (3)

               Članak 1. stavak 3. četvrta alineja

               Članak 2. točka (4)

               Članak 1. stavak 3. peta alineja

               Članak 2. točka (5)

               Članak 1. stavak 3. šesta alineja

               Članak 2. točka (6)

               —

               Članak 2. točka (7)

               —

               Članak 2. točka (8)

               —

               Članak 2. točka (9)

               —

               Članak 2. točka (10)

               Članak 1. stavak 3. sedma alineja

               Članak 2. točka (11)

               —

               Članak 3

               Članak 2. stavak 1.

               Članak 6. stavci 1. i 2.

               Članak 2. stavak 2.

               Članak 6. stavak 3.

               Članak 3. uvodna rečenica

               —

               Članak 3. točka (a)

               Članak 4. stavak 1.

               Članak 3. točka (b)

               Članak 4. stavak 2.

               —

               Članak 4. stavak 3.

               Članak 3. točka (c)

               Članak 4. stavak 6.

               Članak 3. točka (d)

               Članak 4. stavak 4.

               —

               Članak 4. stavak 5.

               —

               Članak 4. stavak 7.

               Članak 3. točka (e)

               Članak 4. stavak 8. i članak 11.

               Članak 4. uvodna rečenica

               Članak 5. uvodna rečenica

               Članak 4. točka (a)

               Članak 5. točka 1.

               Članak 4. točka (b)

               Članak 5. točka 2.

               —

               Članak 5. točka 3.

               Članak 4. točka (c)

               Članak 5. točka 4.

               Članak 4. točka (d)

               Članak 5. točka 5.

               Članak 4. točka (e)

               Članak 5. točka 6.

               Članak 4. točka (f)

               Članak 5. točka 7.

               Članak 4. točka (g)

               Članak 5. točka 8.

               Članak 4. točka (h)

               Članak 5. točka 9.

               —

               Članak 5. točka 10.

               —

               Članak 5. točka 11.

               Članak 5. stavak 1.

               Članak 7. stavci 1. i 2.

               Članak 5. stavak 2.

               Članak 7. stavak 3.

               Članak 5. stavak 3.

               Članak 7. stavak 4.

               Članak 5. stavak 4.

               Članak 7. stavak 5.

               Članak 5. stavak 5.

               Članak 7. stavak 6.

               Članak 6. prvi podstavak

               Članak 8. stavak 1.

               Članak 6. drugi podstavak

               Članak 8. stavci od 2. do 9.

               —

               Članak 9.

               Članak 7.

               Članak 10. prvi podstavak

               —

               Članak 10. drugi podstavak

               Članak 8. stavak 1.

               —

               Članak 8. stavak 2. uvodna rečenica

               Članak 12. uvodna rečenica

               Članak 8. stavak 2. točka (a)

               Članak 12. točka (1)

               Članak 8. stavak 2. točka (b)

               Članak 12. točka (2)

               Članak 8. stavak 2. točka (c)

               Članak 12. točka (3)

               Članak 8. stavak 2. točka (d)

               Članak 12. točka (4)

               Članak 8. stavak 2. točka (e)

               Članak 12. točka (5)

               —

               Članak 12. točka (6)

               —

               Članak 12. točka (7)

               Članak 8. stavak 2. točka (f)

               Članak 12. točka (8)

               Članak 8. stavak 2. točka (g)

               Članak 12. točka (9)

               Članak 9. stavak 1.

               Članak 13. stavak 1.

               Članak 9. stavak 2.

               —

               Članak 9. stavak 3.

               Članak 13. stavak 2.

               Članak 9. stavak 4.

               Članak 10.

               Članak 14.

               —

               Članak 15.

               Članak 11.

               —

               Članak 12.

               Članak 16.


title: 2000/463/EZ: Odluka Komisije od 17. srpnja 2000. o načelnom priznavanju cjelovitosti dokumentacije dostavljene na detaljno razmatranje s ciljem mogućeg uvrštenja MKH 65 61 (propoksikarbazon-natrija) u Prilog I. Direktivi Vijeća 91/414/EEZ o stavljanju sredstava za zaštitu bilja na tržište (priopćeno pod brojem dokumenta C(2000) 2006)

text:
               03/Sv. 004

               HR

               Službeni list Europske unije

               5

         32000D0463

               L 183/21

               SLUŽBENI LIST EUROPSKE UNIJE

               17.07.2000.

      ODLUKA KOMISIJE

   od 17. srpnja 2000.
   o načelnom priznavanju cjelovitosti dokumentacije dostavljene na detaljno razmatranje s ciljem mogućeg uvrštenja MKH 65 61 (propoksikarbazon-natrija) u Prilog I. Direktivi Vijeća 91/414/EEZ o stavljanju sredstava za zaštitu bilja na tržište
   (priopćeno pod brojem dokumenta C(2000) 2006)
   (2000/463/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (1), kako je zadnje izmijenjena Direktivom Komisije 2000/10/EZ (2), a posebno njezin članak 6. stavak 3.,
   budući da:

               (1)

               Direktiva 91/414/EEZ (u daljnjem tekstu „Direktiva”) predviđa sastavljanje popisa aktivnih tvari odobrenih za korištenje u sredstvima za zaštitu bilja u Zajednici.

               (2)

               Bayer AG je 25. siječnja 2000. dostavio dokumentaciju za aktivnu tvar MKH 65 61 (propoksikarbazon-natrij) njemačkim nadležnim tijelima.

               (3)

               Navedena nadležna tijela obavijestila su Komisiju o prvim rezultatima razmatranja cjelovitosti dokumentacije u vezi s traženim podacima i informacijama predviđenima Prilogom II., te u pogledu barem jednog sredstva za zaštitu bilja koje sadrži predmetnu aktivnu tvar, zahtjeve iz Priloga III. Direktivi. Podnositelj zahtjeva je naknadno dostavio dokumentaciju Komisiji i ostalim državama članicama u skladu s člankom 6. stavkom 2.

               (4)

               Dokumentacija za MKH 65 61 (propoksikarbazon-natrij) upućena je Stalnom odboru za biljno zdravstvo 10. ožujka 2000.

               (5)

               U skladu s člankom 6. stavkom 3. Direktive, potrebno je na razini Zajednice službeno utvrditi ispunjava li načelno sva dokumentacija zahtjeve u pogledu podataka i informacija predviđene u Prilogu II. te, u pogledu barem jednog sredstva za zaštitu bilja koje sadrži predmetnu aktivnu tvar, zahtjeve iz Priloga III. Direktivi.

               (6)

               Takva potvrda je potrebna kako bi se omogućilo detaljno razmatranje dokumentacije kao i da bi se državama članicama omogućilo davanje privremenih odobrenja za sredstva za zaštitu bilja koja sadrže tu aktivnu tvar poštujući uvjete iz članka 8. stavka 1. Direktive, a posebno uvjete za obavljanje detaljne procjene aktivnih tvari i sredstava za zaštitu bilja u svjetlu zahtjeva Direktive.

               (7)

               Takva Odluka ne dovodi u pitanje traženje daljnjih podataka i informacija od podnositelja zahtjeva radi pojašnjenja određenih točaka dokumentacije. Zahtjev države članice izvjestiteljice za dostavom daljnjih podataka potrebnih za pojašnjenje dokumentacije ne utječe na rok za dostavu izvješća iz uvodne izjave 9.

               (8)

               Države članice i Komisija slažu se da Njemačka nastavi detaljno razmatranje dokumentacije za MKH 65 61 (propoksikarbazon-natrij).

               (9)

               Njemačka će izvijestiti o zaključcima svojih razmatranja i priložiti preporuke za uvrštenje ili neuvrštenje kao i sve uvjete koji se na to odnose, što je prije moguće, a najkasnije u roku od jedne godine od datuma objave ove Odluke.

               (10)

               Mjere predviđene ovom Odlukom u skladu su s mišljenjem Stalnog odbora za biljno zdravstvo,

         DONIJELA JE OVU ODLUKU:
   Članak 1.
   Sljedeća dokumentacija načelno ispunjava zahtjeve u pogledu podataka i informacija predviđene u Prilogu II. te, u pogledu barem jednog sredstva za zaštitu bilja koje sadrži predmetnu aktivnu tvar, zahtjeve iz Priloga III. Direktivi, uzimajući u obzir namjeravanu uporabu:

               dokumentacija koju je dostavio Bayer AG Komisiji i državama članicama s ciljem uvrštenja MKH 65 61 (propoksikarbazon-natrija) kao aktivne tvari u Prilog I. Direktivi 91/414/EEZ, a koja je upućena Stalnom odboru za biljno zdravstvo 10. ožujka 2000.

         Članak 2.
   Ova je Odluka upućena državama članicama.

      Sastavljeno u Bruxellesu 17. srpnja 2000.

            Za Komisiju

         David BYRNE

            Član Komisije

      (1)  SL L 230, 19.8.1991., str. 1.

      (2)  SL L 57, 2.3.2000., str. 28.


title: 81/437/EEZ: Odluka Komisije od 11. svibnja 1981. o utvrđivanju kriterija prema kojima države članice dostavljaju Komisiji informacije u odnosu na popis kemijskih tvari

text:
               13/Sv. 61

               HR

               Službeni list Europske unije

               14

         31981D0437

               L 167/31

               SLUŽBENI LIST EUROPSKE UNIJE

         ODLUKA KOMISIJE
   od 11. svibnja 1981.
   o utvrđivanju kriterija prema kojima države članice dostavljaju Komisiji informacije u odnosu na popis kemijskih tvari
   (81/437/EEZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   uzimajući u obzir Direktivu Vijeća br. 67/548/EEZ od 27. lipnja 1967. o usklađivanju zakona i drugih propisa u odnosu na razvrstavanje, pakiranje i označivanje opasnih tvari (1), kako je zadnje izmijenjena Direktivom 79/831/EEZ (2), a posebno članak 13. stavak 3.,
   budući da se člankom 13. stavkom 1. Direktive 67/548/EEZ predviđa do 18. rujna 1981. sastavljanje popisa tvari koje postoje na tržištu Zajednice; budući da Komisija, pri sastavljanju tog popisa mora uzeti u obzir članak 1. stavak 4. i članak 8. spomenute Direktive;
   budući da je za sastavljanje popisa potrebno, zbog vremena i troškova, koristiti kompozitnu tehniku koja se temelji na osnovnom popisu koji se dopunjuje deklaracijama proizvođača ili uvoznika i tako ukazuje na postojanje tvari koje nisu uključene u osnovni popis tržišta Zajednice;
   budući da osnovni popis kojeg je sastavila Komisija i koji uzima u obzir mišljenje Odbora za prilagodbu tehničkom napretku mora biti sastavljen u skladu s podacima iz kojih se jasno i objektivno može pretpostaviti da prikazane tvari postoje na tržištu Zajednice;
   budući da je nužno izraditi odredbe i tako omogućiti nadležnim tijelima država članica, pošto takve deklaracije vrijede za tržište Zajednice, uvođenje postupka za prijavljivanje tvari koje bi se trebale uvrstiti u popis;
   budući da je isto tako uputno propisati da odredbe koje se odnose na postupak prijave i raspored budu donesene na razini Zajednice;
   budući da su mjere predviđene u ovoj Odluci usklađene s mišljenjem Odbora za prilagodbu tehničkom napretku o Direktivi o uklanjanju tehničkih prepreka u trgovini u sektoru opasnih tvari i pripravaka,
   DONIJELA JE OVU ODLUKU:
   Članak 1.
   Kako bi Komisija bila u mogućnosti sastaviti popis predviđen člankom 13. Direktive 67/548/EEZ, države članice poduzimaju sve potrebne mjere kako bi osigurale da se pridržavaju faza i postupaka navedenih u člancima 2. i 3. te u Prilogu.
   Članak 2.
   1.   Popis kemijskih tvari koji postoji na tržištu Zajednice od 18. rujna 1981., dalje u tekstu „Einecs” (Europski popis postojećih trgovačkih kemijskih tvari), sastavljen je u skladu s odredbama navedenima u odjeljku 1. Priloga.
   2.   Popis Einecs sastoji se od osnovnog popisa, dalje u tekstu „Ecoin” (Europski osnovni popis), kojeg je Komisija sastavila prema raspoloživim podacima, i od popisa tvari koje podliježu naknadnoj prijavi i koju države članice dostavljaju Komisiji u skladu s odredbama navedenim u odjeljku 2. Priloga.
   Članak 3.
   Države članice poduzimaju sve potrebne mjere kako bi primijenile i koordinirale rad vezan uz sastavljanje popisa Einecs. U tu svrhu Komisija predlaže kontakt osobu.
   U istu svrhu države članice mogu naznačiti kontakt osobu. Države članice šalju Komisiji adrese na koje se moraju poslati obrasci deklaracija prije 30. lipnja 1981.
   Komisija objavljuje adrese u Službenom listu Europske zajednice.
   Članak 4.
   Za potrebe ove Odluke, definicije „tvari”, „pripreme”, „stavljanje na tržište” preuzimaju se iz članka 2. Direktive 67/548/EEZ.
   Članak 5.
   Ova je Odluka upućena državama članicama.

      Sastavljeno u Bruxellesu 11. svibnja 1981.

            Za Komisiju

         Karl-Heinz NARJES

            Član Komisije

      (1)  SL L 196, 16.8.1967., str. 1.

      (2)  SL L 259, 15.9.1979., str. 10.
   PRILOG

      I.   POSTUPAK ZA PRIPREMU POPISA EINECS

   Postupak se sastoji od slijedećih faza:

      Prva faza

               —

               Osnovni popis Ecoin sastavlja Komisija na temelju postojećih lista kemijskih tvari.

               —

               Kako bi olakšala razumijevanje osnovnog popisa Ecoin, Komisija priprema dokument za pojašnjenje koji obuhvaća:

                           —

                           popis naziva tvari određenih CAS brojem,

                           —

                           abecedni popis naziva tvari određenih CAS brojem,

                           —

                           popis molekularnih formula tvari sadržanih u osnovnom popisu Ecoin.

               —

               Kako bi pomogla osobama koje rade prijave u drugoj fazi, Komisija priprema radni dokument pod nazivom „Pregled poznatih tvari”.
               Kako bi olakšala njegovu primjenu, sastoji se od tri popisa:

                           —

                           popis naziva tvari određenih CAS brojem – EINECS kod,

                           —

                           abecedni popis naziva tvari određenih CAS brojem – EINECS kod,

                           —

                           popis molekularnih formula tvari navedenih u radnom dokumentu.Tvari spomenute u radnom dokumentu koje nisu navedene u osnovnom popisu Ecoin nisu uključene u popis Einecs, osim ako nisu ondje navedene.

               —

               Komisija isto tako priprema, u suradnji sa svim državama članicama i na svim službenim jezicima Zajednice, dokument za pojašnjenje pod nazivom „Izvješće za popis EINECS”.

               —

               Nakon slanja svih prije spomenutih dokumenta državama članicama, Komisija objavljuje Ecoin u Službenom listu Europske zajednice u obliku Ecoin broja/popisa CAS brojeva.

      Druga faza

               —

               Proizvođač ili neka druga osoba koja je stanovnik Zajednice, i koja je stavila tu/te tvari na tržište, a dalje u tekstu se spominje kao „osoba zadužena za deklaracije”, može izraditi deklaracije za tržište Zajednice do 18. rujna 1981. za tvari koje nisu na osnovnom popisu Ecoin, kao zasebne tvari ili kao sastojke u pripremi.

               —

               Te se deklaracije moraju poslati na odgovarajuću(-e) državnu(-e) adresu(-e) spomenutu(-e) u članku 3.

               —

               Deklaracije tvari mogu se izraditi samo pomoću odgovarajućih obrazaca dostupnih s iste(-ih) adrese(-a).

         Te deklaracije moraju poslati osobe zadužene za njih na iste adrese najmanje devet mjeseci nakon objave osnovnog popisa Ecoin u Službenom listu Europske zajednice.

               —

               Pravila koja se moraju poštovati u izradi deklaracija i faksimili obrazaca prikazani su u odjeljku 2. ovog Priloga.

               —

               Države članice čim prije, i ne kasnije od 30 dana po primitku, šalju kontakt osobi Komisije odgovarajući dio deklaracijskog obrasca koji je ispunila osoba zadužena za deklaraciju.

               —

               Kontakt osoba u Komisiji ne može primiti niti jedan deklaracijski obrazac 12 mjeseci nakon isteka datuma objave osnovnog popisa Ecoin u Službenom listu Europske zajednice.

      Treća faza

               —

               Komisija sastavlja popis Einecs pomoću osnovnog popisa Ecoin, dodajući tvari koje su prijavljene u državama članicama, a koje osiguravaju prijenos odgovarajućeg dijela prateće deklaracije.

               —

               Dok Komisija ispituje i analizira deklaracijske obrasce različitih tvari, može postati nužno pojasniti određene točke (npr. greška u CAS broju, greška u nazivu itd.). U tom slučaju, Komisija šalje pisani informacijski zahtjev državama članicama koje će onda taj zahtjev, u razdoblju od 15 dana, proslijediti osobi zaduženoj za deklaracije.

               —

               Osoba zadužena za deklaracije mora pismeno odgovoriti u roku od 45 dana na zahtjev država članica. Taj se odgovor prosljeđuje kontakt osobi u Komisiji unutar 15 dana.

               —

               U slučaju da odgovor ne stigne 90 dana od datuma slanja informacijskog zahtjeva, Komisija je ovlaštena donijeti odluku koja se temelji na informacijama koje posjeduje konzultirajući se sa državom članicom. U slučaju da jedan ili više kontakata je/su bio/bili određen/određeni, on/oni obavljaju prije spomenuti zadaća za državu članicu.

      Četvrta faza

   Popis EINECS objavljuje se u Službenom listu Europske zajednice.

      II.   PRAVILA O SASTAVLJANJU DEKLARACIJA

               1.

               Bilo koja tvar definirana člankom 4. ove Odluke koja zadovoljava jedan od niže navedenih kriterija može se prijaviti:

                           (a)

                           tvar mora biti na tržištu u izvorno trgovačke svrhe između 1. siječnja 1971. i zaključno s 18. rujna 1981.

                           (b)

                           tvar je monomer iz kojeg su proizvedeni polimerizati, polikondenzati i poluiadukti koji postoje na tržištu između 1. siječnja 1971. i zaključno 18. rujna 1981.

               2.

               Bilo koja tvar koja zadovoljava niže navedene kriterije ne može se prijaviti:

                           (a)

                           bilo koja tvar stavljena na tržište između 1. siječnja 1971. i zaključno s 18. rujna 1981., isključivo u svrhe istraživanja, razvoja i/ili analize;

                           (b)

                           bilo koja namjerna mješavina;

                           (c)

                           bilo koja primjesa bez tržišne vrijednosti;

                           (d)

                           bilo koji polimerizat, ploikondenzat ili poliadukt.

               3.

               Kako izraditi deklaraciju:

                           (a)

                           kako bi osoba koja je zadužena za izradu deklaracije prijavila tvar koja nije uključena u osnovni popis Ecoin, ali je navedena u radnom dokumentu „Pregled poznatih tvari”, ona mora koristiti obrazac A (niže je primjer faksimila) i proslijediti ga državnoj (državnim) adresi (adresama) propisno ispunjen i potpisan.

                           (b)

                           kako bi osoba koja je zadužena za izradu deklaracije prijavila tvar koja nije uključena ni u osnovni popis Ecoin, niti u radni dokument „Pregled poznatih tvari”, ali za koji je poznat CAS (Chemical Abstract Service) broj, ona mora koristiti obrazac B (niže je primjer faksimila) i poslati ga na državnu (državne) adresu (adrese) propisno ispunjen i potpisan.

                           (c)

                           kako bi osoba koja je zadužena za izradu deklaracije prijavila tvar koja nije uključena ni u osnovni popis Ecoin, niti u radni dokument „Pregled poznatih tvari”, i za koji nije poznat CAS (Chemical Abstract Service) broj, ona mora koristiti obrazac C (niže je primjer faksimila) i poslati ga na državnu (državne) adresu (adrese) propisno ispunjen i potpisan. Kod ispunjavanja obrasca C, osoba koja je zadužena za deklaracije mora opisati što detaljnije kemijsku tvar držeći se uputa danih u dokumentu „Izvješće za popis EINECS”.

                     Daljnje smjernice za izradu deklaracija nalaze se u dokumentu „Izvješće za popis EINECS”.


Odluka Komisije od 04/07/2016 u kojoj se određuje koncentracija kompatibilna sa zajedničkim tržištem (Predmet br. COMP/M.8070 - BANCOPOPULAR-E / ASSETS OF BARCLAYS BANK) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


Odluka Komisije od 20/10/2016 u kojoj se određuje koncentracija kompatibilna sa zajedničkim tržištem (Predmet br. COMP/M.8046 - TUI / TRANSAT FRANCE) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


Odluka Komisije od 11/07/2013 u kojoj se određuje koncentracija kompatibilna sa zajedničkim tržištem (Predmet br. COMP/M.6933 - VITOL / PHILLIPS 66 POWER OPERATIONS) prema Uredbi Vijeća (EZ) br. 139/2004 (Samo je engleski tekst vjerodostojan)


Odluka Komisije od 22/07/2015 u kojoj se određuje koncentracija kompatibilna sa zajedničkim tržištem (Predmet br. COMP/M.7664 - SCHIBSTED DISTRIBUSJON / AMEDIA DISTRIBUSJON / HELTHJEM) prema Uredbi Vijeća (EZ) br. 139/2004 (Samo je engleski tekst vjerodostojan)


title: 2009/148/EZ: Odluka Komisije od 19. veljače 2009. o izmjeni Odluke 2008/883/EZ u pogledu datuma za Brazil od kojeg je dozvoljen uvoz u Zajednicu određenog svježeg mesa od životinja vrste goveda (priopćena pod brojem dokumenta C(2009) 1040)  Tekst značajan za EGP

text:
                  03/Sv. 40

                  HR

                  Službeni list Europske unije

                  241

            32009D0148

                  L 049/46

                  SLUŽBENI LIST EUROPSKE UNIJE

            ODLUKA KOMISIJE
      od 19. veljače 2009.
      o izmjeni Odluke 2008/883/EZ u pogledu datuma za Brazil od kojeg je dozvoljen uvoz u Zajednicu određenog svježeg mesa od životinja vrste goveda
      (priopćena pod brojem dokumenta C(2009) 1040)
      (Tekst značajan za EGP)
      (2009/148/EZ)
      KOMISIJA EUROPSKIH ZAJEDNICA,
      uzimajući u obzir Ugovor o osnivanju Europske zajednice,
      uzimajući u obzir Direktivu Vijeća 2002/99/EZ od 16. prosinca 2002. o utvrđivanju zdravstvenih pravila za životinje kojima se uređuje proizvodnja, prerada, stavljanje u promet i unošenje proizvoda životinjskog podrijetla namijenjenih prehrani ljudi (1), a posebno uvodnu rečenicu članka 8., prvi podstavak članka 8. stavka 1. i članak 8. stavak 4. Direktive,
      budući da:

                  (1)

                  Odluka Vijeća 79/542/EEZ od 21. prosinca 1976. o sastavljanju popisa trećih zemalja ili dijelova trećih zemalja i o utvrđivanju uvjeta za zdravlje životinja i javno zdravlje te uvjeta veterinarskog certificiranja za uvoz u Zajednicu određenih živih životinja i njihovog svježeg mesa (2) određuje sanitarne uvjete za uvoz u Zajednicu živih životinja osim kopitara i uvoz svježeg mesa takvih životinja uključujući kopitare, ali bez mesnih pripravaka.

                  (2)

                  Odluka 79/542/EEZ predviđa da je uvoz svježeg mesa namijenjenog prehrani ljudi dozvoljen samo ako takvo meso dolazi s državnog područja treće zemlje ili njezinog dijela navedenog u Prilogu II. dijelu 1. te Odluke, a svježe meso ispunjava zahtjeve određene u odgovarajućem veterinarskom certifikatu za to meso u skladu s obrascima iz tog Priloga dijela II. uzimajući u obzir sve posebne uvjete ili dodatna jamstva koja se zahtijevaju za meso.

                  (3)

                  Odluka 79/542/EEZ, kako je izmijenjena Odlukom Komisije 2008/642/EZ (3), inter alia, ponovno je uvela države Paraná i São Paulo u unos za Brazil u Prilogu II. dijelu 1. Odluke 79/542/EEZ, s oznakom državnog područja BR-3 za uvoz u Zajednicu otkoštenog i zrelog mesa od životinja vrste goveda zaklanih 1. kolovoza 2008. ili nakon toga.

                  (4)

                  Odluka 79/542/EEZ, kako je izmijenjena Odlukom Komisije 2008/883/EZ (4), dodatno je izmijenila taj Prilog u pogledu unosa za Brazil s oznakom državnog područja BR-1 kako bi ponovno uvela Mato Grosso do Sul i uključila ostatak država Minas Gerais i Mato Grosso i tako omogućila uvoz u Zajednicu otkoštenog i zrelog mesa od životinja vrste goveda zaklanih 1. prosinca 2008. ili nakon toga. Međutim, članak 2. Odluke 2008/883/EZ dozvoljava uvoz u Zajednicu pošiljaka svježeg otkoštenog i zrelog goveđeg mesa s državnog područja s oznakom BR-1 kako je definirano u Odluci 2008/642/EZ i koje je dobiveno od životinja zaklanih prije 1. prosinca 2008. do 14. siječnja 2009.

                  (5)

                  Potrebno je dozvoliti više vremena da se omogući nastavak uvoza u Zajednicu zaliha mesa od životinja vrste goveda zaklanih 1. prosinca 2008. ili ranije s državnog područja Brazila s oznakom BR-1 kako je utvrđeno u unosu za tu zemlju u Prilogu II. dijelu 1. Odluke 79/542/EEZ, kako je izmijenjena Odlukom 2008/642/EZ, budući da ne postoji zabrinutost u pogledu zdravlja životinja i budući da su ta državna područja već odobrena prije navedenog datuma za uvoz svježeg mesa u Zajednicu. U skladu s tim, članak 2. Odluke 2008/883/EZ potrebno je izmijeniti kako bi se odobrio takav uvoz do 30. lipnja 2009.

                  (6)

                  Odluku 2008/883/EZ stoga treba na odgovarajući način izmijeniti.

                  (7)

                  Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,

            DONIJELA JE OVU ODLUKU:
      Članak 1.
      U Odluci 2008/883/EZ članak 2. zamjenjuje se sljedećim:

         „Članak 2.
         Pošiljke svježeg otkoštenog i zrelog mesa od životinja vrste goveda s državnog područja Brazila s oznakom BR-1, kako je utvrđeno u Prilogu II. dijelu 1. Odluke 79/542/EEZ, kako je izmijenjena Odlukom Komisije 2008/642/EZ (*), od životinja zaklanih 1. prosinca 2008. ili ranije mogu se i dalje uvoziti u Zajednicu do 30. lipnja 2009.

      Članak 2.
      Ova je Odluka upućena državama članicama.

         Sastavljeno u Bruxellesu 19. veljače 2009.

               Za Komisiju

            Androulla VASSILIOU

               Članica Komisije

         (1)  SL L 18, 23.1.2003., str. 11.

         (2)  SL L 146, 14.6.1979., str. 15.

         (3)  SL L 207, 5.8.2008., str. 36.

         (4)  SL L 316, 26.11.2008., str. 14.


Odluka Komisije od 02/08/2016 u kojoj se određuje koncentracija kompatibilna sa zajedničkim tržištem (Predmet br. COMP/M.8095 - FERRARI FINANCIAL SERVICES / FCA BANK / FFS JV) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


title: 1999/497/EZ: Odluka Komisije od 7. srpnja 1999. o zajedničkom tehničkom propisu za terminalnu opremu s dva načina rada DECT/GSM za digitalne poboljšane bežične telekomunikacije (DECT) (priopćena pod brojem dokumenta C(1999) 2026)  Tekst značajan za EGP

text:
               13/Sv. 047

               HR

               Službeni list Europske unije

               49

         31999D0497

               L 192/58

               SLUŽBENI LIST EUROPSKE UNIJE

               07.07.1999.

      ODLUKA KOMISIJE

   od 7. srpnja 1999.
   o zajedničkom tehničkom propisu za terminalnu opremu s dva načina rada DECT/GSM za digitalne poboljšane bežične telekomunikacije (DECT)
   (priopćena pod brojem dokumenta C(1999) 2026)
   (Tekst značajan za EGP)
   (1999/497/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu 98/13/EZ Europskog parlamenta i Vijeća od 12. veljače 1998. o telekomunikacijskoj terminalnoj opremi i opremi za satelitske zemaljske postaje, uključujući uzajamno priznavanje njihove sukladnosti (1), a posebno drugu alineju njezina članka 7. stavka 2.,

               (1)

               budući da je Komisija donijela mjere za određivanje vrste terminalne opreme za koju je potreban zajednički tehnički propis, kao i povezanu izjavu o području primjene u skladu s prvom alinejom članka 7. stavka 2.;

               (2)

               budući da treba donijeti odgovarajuće usklađene norme ili njihove dijelove za provedbu bitnih zahtjeva koji se trebaju pretvoriti u zajedničke tehničke propise;

               (3)

               budući da je neophodno uvesti prijelazne mjere za opremu odobrenu prema nacionalnim propisima o homologaciji kako bi se proizvođačima osigurao daljnji pristup tržištima;

               (4)

               budući da je prijedlog podnesen Odboru za odobravanje telekomunikacijske opreme (ACTE) u skladu s člankom 29. stavkom 2.;

               (5)

               budući da je zajednički tehnički propis koji treba usvojiti ovom Odlukom u skladu s mišljenjem ACTE-a,

         DONIJELA JE OVU ODLUKU:
   Članak 1.
   1.   Ova se Odluka primjenjuje na terminalnu opremu koja je namijenjena priključivanju na javnu telekomunikacijsku mrežu i obuhvaćena usklađenom normom utvrđenom u članku 2. stavku 1.
   2.   Ovom se Odlukom utvrđuje zajednički tehnički propis za priključne zahtjeve za opremu za DECT s pristupom GSM mrežama.
   Članak 2.
   1.   Zajednički tehnički propis uključuje usklađenu normu koju je pripremilo odgovarajuće normizacijsko tijelo i pritom, u mjeri u kojoj je to moguće, primijenilo bitne zahtjeve navedene u članku 5. od točke (c) do točke (g) Direktive 98/13/EZ. Upućivanje na normu navedeno je u Prilogu.
   2.   Terminalna oprema obuhvaćena ovom Odlukom u skladu je sa zajedničkim tehničkim propisom navedenim u stavku 1. ili, alternativno, u skladu s primjenjivim zajedničkim tehničkim propisima kako je određeno u odlukama Komisije 97/523/EZ (2), 97/524/EZ (3), 97/525/EZ (4), 98/574/EZ (5), 98/542/EZ (6), 98/575/EZ (7), 98/543/EZ (8) ili 1999/310/EZ (9). Dodatno, ispunjava bitne zahtjeve navedene u članku 5. točkama (a) i (b) Direktive 98/13/EZ i ispunjava zahtjeve svih drugih primjenjivih direktiva, a posebno direktiva Vijeća 73/23/EEZ (10) i 89/336/EEZ (11).
   Članak 3.
   Za terminalnu opremu obuhvaćenu člankom 1. stavkom 1. ove Odluke prijavljena tijela određena za provedbu postupaka navedenih u članku 10. Direktive 98/13/EZ upotrebljavaju ili osiguravaju uporabu usklađene norme navedene u Prilogu ili, alternativno, usklađenih normi navedenih u prilozima odlukama 97/523/EZ, 97/524/EZ, 97/525/EZ, 98/574/EZ, 98/542/EZ, 98/575/EZ, 98/543/EZ ili 1999/310/EZ kad ova Odluka stupi na snagu.
   Članak 4.
   Ova je Odluka upućena državama članicama.

      Sastavljeno u Bruxellesu 7. srpnja 1999.

            Za Komisiju

         Karel VAN MIERT

            Član Komisije

      (1)  SL L 74, 12.3.1998., str. 1.

      (2)  SL L 215, 7.8.1997., str. 48.

      (3)  SL L 215, 7.8.1997., str. 51.

      (4)  SL L 215, 7.8.1997., str. 54.

      (5)  SL L 278, 15.10.1998., str. 30.

      (6)  SL L 254, 16.9.1998., str. 28.

      (7)  SL L 278, 15.10.1998., str. 35.

      (8)  SL L 254, 16.9.1998., str. 32.

      (9)  SL L 119, 7.5.1999., str. 57.

      (10)  SL L 77, 26.3.1973., str. 29.

      (11)  SL L 139, 23.5.1989., str. 19.
   PRILOG

      Upućivanje na primjenjivu usklađenu normu

   Usklađena norma navedena u članku 2. ove Odluke je:
   Digital enhanced cordless telecommunications (DECT); global system for mobile communications (GSM); attachment requirements for DECT/GSM dual-mode terminal equipment
   [Digitalne poboljšane bežične telekomunikacije (DECT); globalni sustav pokretnih komunikacija (GSM); priključni zahtjevi za terminalnu opremu s dva načina rada DECT/GSM]
   ETSI
   Europski institut za telekomunikacijske norme
   Tajništvo
   EN 301 439 V1.1.1 - siječanj 1999.
   (bez predgovora)

      Dodatne informacije

   Europski institut za telekomunikacijske norme priznat je u skladu s Direktivom Vijeća i Europskog parlamenta 98/34/EZ.
   Gore navedena usklađena norma izrađena je prema mandatu izdanom u skladu s odgovarajućim postupcima iz Direktive Vijeća i Europskog parlamenta 98/34/EZ.
   Puni tekst gore navedene usklađene norme može se dobiti na adresama:

                           Europski institut za telekomunikacijske norme

                           650, Route des Lucioles

                           F-06921 Sophia -Antipolis Cedex

                     ili

                           Europska komisija

                           DGXIII/A.2 - (BU 31, 1/7)

                           Rue de la Loi/Wetstraat 200,

                           B-1049 Bruxelles

         ili od bilo koje druge organizacije odgovorne za stavljanje na raspolaganje normi ETSI-ja, čiji se popis može naći na internetskoj adresi www.ispo.cec.be.


Odluka Komisije od 07/10/2014 u kojoj se određuje koncentracija kompatibilna sa zajedničkim tržištem (Predmet br. COMP/M.7380 - EQT INFRASTRUCTURE / IMMOMUTUA / ACVIL JV) prema Uredbi Vijeća (EZ) br. 139/2004 (Samo je španjolski tekst vjerodostojan)


title: 2007/387/EZ: Odluka Komisije od 6. lipnja 2007. o neuvrštavanju dihlorvosa u Prilog I. Direktivi Vijeća 91/414/EEZ te o povlačenju odobrenja za sredstva za zaštitu bilja koja sadrže tu tvar (priopćeno pod brojem dokumenta C(2007) 2338)  Tekst značajan za EGP

text:
               03/Sv. 004

               HR

               Službeni list Europske unije

               240

         32007D0387

               L 145/16

               SLUŽBENI LIST EUROPSKE UNIJE

               06.06.2007.

      ODLUKA KOMISIJE

   od 6. lipnja 2007.
   o neuvrštavanju dihlorvosa u Prilog I. Direktivi Vijeća 91/414/EEZ te o povlačenju odobrenja za sredstva za zaštitu bilja koja sadrže tu tvar
   (priopćeno pod brojem dokumenta C(2007) 2338)
   (Tekst značajan za EGP)
   (2007/387/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (1), a posebno njezin članak 8. stavak 2. četvrti podstavak,
   budući da:

               (1)

               Člankom 8. stavkom 2. Direktive 91/414/EEZ predviđeno je da država članica tijekom razdoblja od 12 godina od priopćenja o toj Direktivi može odobriti stavljanje na tržište sredstava za zaštitu bilja koja sadrže aktivne tvari koje nisu navedene u Prilogu I. toj Direktivi i koje su već na tržištu dvije godine nakon datuma priopćenja, dok se u međuvremenu te tvari postupno ispituju u okviru programa rada.

               (2)

               Uredbama Komisije (EZ) br. 451/2000 (2) i (EZ) br. 703/2001 (3) utvrđuju se detaljna pravila za provedbu druge faze programa rada iz članka 8. stavka 2. Direktive 91/414/EEZ i uspostavlja se popis aktivnih tvari koje je potrebno ocijeniti s ciljem njihova mogućeg uvrštenja u Prilog I. Direktivi 91/414/EEZ. Na taj je popis uvršten dihlorvos.

               (3)

               Utjecaj dihlorvosa na zdravlje ljudi i na okoliš procjenjuje se u skladu s odredbama propisanima uredbama (EZ) br. 451/2000 i (EZ) br. 703/2001 za brojne upotrebe koje predlaže podnositelj prijave. Nadalje, tim se uredbama određuju države članice izvjestiteljice koje Europskoj agenciji za sigurnost hrane (EFSA) u skladu s člankom 8. stavkom 1. Uredbe (EZ) br. 451/2000 podnose odgovarajuća izvješća o procjeni te preporuke. Država članica izvjestiteljica za dihlorvos bila je Italija i sve su predmetne informacije dostavljene 20. listopada 2003.

               (4)

               Izvješće o ocjeni stručno su pregledale države članice i EFSA i dostavile ga Komisiji 12. svibnja 2006. u obliku zaključka EFSA-e o stručnom pregledu procjene rizika od pesticida s aktivnom tvari dihlorvos (4). To su izvješće u okviru Stalnog odbora za prehrambeni lanac i zdravlje životinja pregledale države članice i Komisija i konačnu inačicu dovršile 29. rujna 2006. u obliku izvješća Komisije o pregledu dihlorvosa.

               (5)

               Tijekom ocjene te aktivne tvari uočile su se brojne nedoumice. Posebno, na temelju dostupnih toksikoloških podataka i uzimajući u obzir promjenjiva genotoksična i kancerogena svojstva tvari te općenito slabu kakvoću dokumentacije, procijenjena izloženost izvođača, radnika i drugih prisutnih osoba nije se pokazala prihvatljivom.

               (6)

               Komisija je pozvala podnositelja prijave da podnese primjedbe na rezultate stručnog pregleda i priopći namjerava li ustrajati na uvrštenju tvari u Prilog. Podnositelj prijave je dostavio svoje primjedbe koje su pozorno razmotrene. Međutim, unatoč dostavljenim argumentima, navedene nedoumice nije bilo moguće riješiti i ocjene pripravljene na temelju dostavljenih informacija, evaluiranih na sastancima stručnjaka EFSA-e, pokazale su da se, u okviru predloženih uvjeta uporabe, ne može očekivati da sredstva za zaštitu bilja koja sadrže dihlorvos općenito zadovolje zahtjeve iz članka 5. stavka 1. točaka (a) i (b) Direktive 91/414/EEZ.

               (7)

               Dihlorvos stoga ne bi trebalo uvrstiti u Prilog I. Direktivi 91/414/EEZ.

               (8)

               Trebalo bi poduzeti mjere kako bi se osiguralo da se dana odobrenja za sredstva za zaštitu bilja koja sadrže dihlorvos povuku u propisanom roku te da se ne produljuju i ne izdaju nova odobrenja za takva sredstva.

               (9)

               Ako države članice odobre produljenje roka za uklanjanje, skladištenje, stavljanje na tržište i uporabu postojećih zaliha sredstava za zaštitu bilja koja sadrže dihlorvos, to se razdoblje mora ograničiti na najviše dvanaest mjeseci kako bi se omogućila uporaba postojećih zaliha najviše u jednoj sezoni rasta.

               (10)

               Ovom se Odlukom ne dovodi u pitanje podnošenje zahtjeva za dihlorvos u skladu s odredbama članka 6. stavka 2. Direktive 91/414/EEZ s ciljem njegovog mogućeg uvrštenja u njezin Prilog I.

               (11)

               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Dihlorvos se kao aktivna tvar ne uvrštava u Prilog I. Direktivi 91/414/EEZ.
   Članak 2.
   Države članice osiguravaju da se:

               (a)

               odobrenja za sredstva za zaštitu bilja koja sadrže dihlorvos povuku do 6. prosinca 2007.;

               (b)

               ne izdaju niti produljuju odobrenja za sredstva za zaštitu bilja koja sadrže dihlorvos od dana objave ove Odluke.

         Članak 3.
   Svako produljenje roka koje odobre države članice u skladu s odredbama članka 4. stavka 6. Direktive 91/414/EEZ, mora biti što je moguće kraće i prestaje važiti najkasnije 6. prosinca 2008.
   Članak 4.
   Ova je Odluka upućena državama članicama.

      Sastavljeno u Bruxellesu 6. lipnja 2007.

            Za Komisiju

         Markos KYPRIANOU

            Član Komisije

      (1)  SL L 230, 19.8.1991., str. 1. Direktiva kako je zadnje izmijenjena Direktivom Komisije 2007/25/EZ (SL L 106, 24.4.2007., str. 34.).

      (2)  SL L 55, 29.2.2000., str. 25. Uredba kako je zadnje izmijenjena Uredbom (EZ) br. 1044/2003 (SL L 151, 19.6.2003., str. 32.).

      (3)  SL L 98, 7.4.2001., str. 6.

      (4)  EFSA Scientific Report (2006) 77, 1-43, Conclusion regarding the peer review of the pesticide risk assessment of dichlorvos.


Odluka Komisije od 19/12/2016 u kojoj se određuje koncentracija kompatibilna sa zajedničkim tržištem (Predmet br. COMP/M.8175 - EXERTIS / HAMMER) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


Odluka Komisije od 30/09/2015 u kojoj se određuje koncentracija kompatibilna sa zajedničkim tržištem (Predmet br. COMP/M.7761 - PERMIRA / OTPP / GFKL GROUP / LOWELL GROUP) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


title: 98/292/EZ: Odluka Komisije od 22. travnja 1998. o stavljanju na tržište genetski modificiranog kukuruza ( Zea mays L. linije Bt-11), na temelju Direktive Vijeća 90/220/EEZ  Tekst značajan za EGP

text:
               03/Sv. 025

               HR

               Službeni list Europske unije

               60

         31998D0292

               L 131/28

               SLUŽBENI LIST EUROPSKE UNIJE

               22.04.1998.

      ODLUKA KOMISIJE

   od 22. travnja 1998.
   o stavljanju na tržište genetski modificiranog kukuruza (Zea mays L. linije Bt-11), na temelju Direktive Vijeća 90/220/EEZ
   (Tekst značajan za EGP)
   (98/292/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 90/220/EEZ od 23. travnja 1990. o namjernom ispuštanju genetski modificiranih organizama u okoliš (1), kako je zadnje izmijenjena Direktivom Komisije 97/35/EZ (2), a posebno njezin članak 13.,
   budući da članci 10. do 18. Direktive 90/220/EEZ utvrđuju postupak Zajednice koji omogućuje nadležnim tijelima pojedine države članice da daju pristanak za stavljanje na tržište proizvoda koji sadrže genetski modificirane organizme ili se sastoje od njih;
   budući da je obavijest o stavljanju na tržište takvog proizvoda podnesena nadležnim tijelima Ujedinjene Kraljevine;
   budući da je prijavljeno postupanje tim proizvodom u okolišu tijekom uvoza i skladištenja u skladu s njegovom uporabom kao hrana za životinje i za proizvodnju industrijskih proizvoda i hrane, ali ne za daljnju proizvodnju žitarica;
   budući da su nadležna tijela Ujedinjene Kraljevine naknadno proslijedila dosje o tom pitanju Komisiji s povoljnim mišljenjem;
   budući da su nadležna tijela drugih država članica iznijela primjedbe na spomenuti dosje;
   budući da će taj proizvod ući na tržište Zajednice pomiješan s drugim kukuruznim zrnjem, uključujući genetski nemodificirano kukuruzno zrnje, podnositelj obavijesti naknadno je izmijenio predloženu oznaku izvornog dosjea na sljedeći način:

               —

               izvoznicima iz zemalja u kojima se uzgaja proizvod, uvoznicima u Zajednicu kao i prerađivačkoj industriji hrane i hrane za životinje u Zajednici dostavit će se dokumentacija s podacima o mogućnosti da se predmetni proizvod pojavi u pošiljkama kukuruza u rasutom stanju,

               —

               dokumentacija o proizvodu koju treba dostaviti uključuje, između ostalog, podatke o tome da je proizvod proizveden genetskom modifikacijom, kao i podatke o mogućim uporabama proizvoda,

               —

               dokumentacija o proizvodu također navodi mogućnost primjene određenih zahtjeva u pogledu označivanja proizvoda koji se dobivaju od kukuruzne linije Bt-11 u Zajednici;

         budući da je podnositelj ponude naknadno dopunio izvorni dosje daljnjim podacima;
   budući da je, u skladu s člankom 13. stavkom 3. Direktive 90/220/EEZ, Komisija dužna donijeti odluku u skladu s postupkom utvrđenim u članku 21. te Direktive;
   budući da je Komisija tražila mišljenje odgovarajućih Znanstvenih odbora koji su uspostavljeni Direktivom Komisije 97/579/EZ (3) o ovom dosjeu; budući da je Znanstveni odbor za bilje dostavio mišljenje 10. veljače 1998., u kojem je zaključio da nema razloga vjerovati da bi uvoz ovog proizvoda s namjerom da se koristi kao bilo koje drugo kukuruzno zrnje mogao imati bilo kakve štetne posljedice za zdravlje ljudi i okoliš;
   budući da je Komisija, nakon razmatranja svake pojedine primjedbe podnesene u svjetlu Direktive 90/220/EEZ, podataka podnesenih u dosjeu i mišljenja Znanstvenog odbora za bilje zaključila kako nema razloga vjerovati da će uvođenje sintetičkog gena cryIA (b) koji pokazuje otpornost na određene štetne parazite i sintetičkog gena pat koji pokazuje toleranciju na herbicide s amonijevim glufosinatom u kukuruz imati ikakve štetne posljedice za zdravlje ljudi i okoliš;
   budući da članak 11. stavak 6. i članak 16. stavak 1. Direktive 90/220/EEZ predviđaju dodatne zaštitne mjere ako se pojave informacije o rizicima o predmetnom proizvodu;
   budući da su mjere predviđene ovom Odlukom u skladu s mišljenjem odbora osnovanog na temelju članka 21. Direktive 90/220/EEZ,
   DONIJELA JE OVU ODLUKU:
   Članak 1.
   1.   Ne dovodeći u pitanje ostale propise Zajednice, a posebno Uredbu (EZ) br. 258/97 Europskog parlamenta i Vijeća (4), i podložno stavcima 2. i 3. ovog članka, daje se pristanak nadležnim tijelima Ujedinjene Kraljevine za stavljanje na tržište sljedećeg proizvoda, koji je prijavio Novartis Seeds Inc. (Ref. C/GB/96/M4/1):
   zrna genetski modificiranog kukuruza linije Bt-11 koje sadrži:

               (a)

               sintetičku inačicu gena cryIA (b) dobivenog iz Bacillus thuringiensis, podvrste kurstaki, soja HD1 pod nadzorom promotora 35S iz mozaičkog virusa cvjetače i introna IVS 6 iz gena dehidrogenaze kukuruznog alkohola i terminatora sekvence nopalin sintaze Agrobacterium tumefaciens; te

               (b)

               sintetičku inačicu gena pat dobivenog iz Streptomyces viridochromogenes pod nadzorom promotora 35S iz mozaičkog virusa cvjetače, introna IVS 2 iz gena dehidrogenaze kukuruznog alkohola i terminatora sekvence nopalin sintaze Agrobacterium tumefaciens.

         2.   Pristanak uključuje zrnje koje potječe od križanja kukuruza linije Bt-11 s bilo kojim tradicionalno uzgojenim kukuruzom uvezenim u Zajednicu.
   3.   Pristanak uključuje stavljanje na tržište proizvoda koji će se koristiti kao svako drugo kukuruzno zrnje osim za uzgoj.
   Članak 2.
   Ova je Odluka upućena državama članicama.

      Sastavljeno u Bruxellesu 22. travnja 1998.

            Za Komisiju

         Ritt BJERREGAARD

            Članica Komisije

      (1)  SL L 117, 8.5.1990., str. 15.

      (2)  SL L 169, 27.6.1997., str. 72.

      (3)  SL L 237, 28.8.1997., str. 18.

      (4)  SL L 43, 14.2.1997., str. 1.


Odluka Komisije od 09/09/2015 u kojoj se određuje koncentracija kompatibilna sa zajedničkim tržištem (Predmet br. COMP/M.7730 - GROUPE ACTICALL / SITEL WORLDWIDE CORPORATION) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


Odluka Komisije od 27/01/2016 u kojoj se određuje koncentracija kompatibilna sa zajedničkim tržištem (Predmet br. COMP/M.7845 - HCL TECHNOLOGIES SWEDEN / VOLVO IT) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


title: 96/509/EZ: Odluka Komisije od 18. srpnja 1996. o utvrđivanju genealoških i zootehničkih uvjeta za uvoz sjemena određenih životinja  Tekst značajan za EGP

text:
               03/Sv. 029

               HR

               Službeni list Europske unije

               148

         31996D0509

               L 210/47

               SLUŽBENI LIST EUROPSKE UNIJE

               18.07.1996.

      ODLUKA KOMISIJE

   od 18. srpnja 1996.
   o utvrđivanju genealoških i zootehničkih uvjeta za uvoz sjemena određenih životinja
   (Tekst značajan za EGP)
   (96/509/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 94/28/EZ od 23. lipnja 1994. o načelima koja se odnose na zootehničke i genealoške uvjete koji se primjenjuju na uvoz životinja, njihovog sjemena, jajnih stanica i zametaka iz trećih zemalja (1), a posebno drugu i treću alineju njezina članka 5.,
   budući da prema Direktivi Vijeća 87/328/EEZ (2) od 18. lipnja 1987. o prihvaćanju za uzgoj uzgojno valjanih goveda čistih pasmina i Odluci Komisije 90/257/EEZ (3) od 10. svibnja 1990. o kriterijima prihvaćanja za uzgoj uzgojno valjanih ovaca i koza čistih pasmina i za korištenje njihovog sjemena, jajnih stanica i zametaka te Direktivi Vijeća 90/118/EEZ (4) od 5. ožujka 1990. o prihvaćanju za uzgoj uzgojno valjanih svinja čistih pasmina, država članica ne smije zabranjivati, ograničavati ili onemogućivati prihvaćanje sjemena netestiranih muških grla u svrhu službenog testiranja u okviru količina potrebnih za obavljanje tih službenih testova;
   budući da su načela tih službenih testova utvrđena Odlukom Komisije 86/130/EEZ (5) od 11. ožujka 1986. o utvrđivanju metoda praćenja proizvodnih osobina i metoda procjene genetske vrijednosti uzgojno valjanih goveda čistih pasmina, kako je izmijenjena Odlukom Komisije 94/515/EZ (6), i Odlukom Komisije 90/256/EEZ (7) o metodama za praćenje proizvodnosti i procjenu genetske vrijednosti uzgojno valjanih ovaca i koza čistih pasmina te Odlukom Komisije 89/507/EEZ (8) o utvrđivanju metoda praćenja proizvodnih osobina i metoda procjene genetske vrijednosti čistokrvnih i hibridnih uzgojno valjanih svinja;
   budući da je potrebno utvrditi uvjete za uvoz sjemena netestiranih muških grla; budući da je stoga potrebno utvrditi certifikate za takvo sjeme;
   budući da sjeme životinja čije su proizvodne osobine izmjerene i ocijenjene i čija je genetska vrijednost procijenjena mora pratiti rodovnik i zootehnički certifikat predviđen Odlukom Komisije 96/510/EZ (9);
   budući da nadležna tijela država članica moraju osigurati da se sjeme netestiranih muških grla prihvati za umjetno osjemenjivanje u okviru količina koje su potrebne odobrenim organizacijama ili udruženjima za obavljanje službenih testova;
   budući da su mjere koje predviđa ova Odluka u skladu s mišljenjem Stalnog odbora za zootehniku,
   DONIJELA JE OVU ODLUKU:
   Članak 1.
   Sjeme iz članka 1. Direktive 94/28/EZ koje potječe od životinje čije proizvodne osobine nisu izmjerene i ocijenjene i čija genetska vrijednost nije procijenjena prema načelima koja su predviđena propisima Zajednice može se uvoziti jedino u okviru količina koje su potrebne odobrenim organizacija ili udruženjima za obavljanje službenih testova.
   Članak 2.
   Sjeme iz članka 1. mora pratiti:

               —

               rodovnik i zootehnički certifikat u skladu s obrascem iz Priloga I. koje su izdala nadležna tijela treće zemlje,

               —

               certifikat u skladu s obrascem iz Priloga II. koji su izdala nadležna tijela odredišne države članice.

         Pri uvozu se moraju predočiti oba certifikata iz prve i druge alineje.
   Članak 3.
   Ova Odluka stupa na snagu 1. kolovoza 1997.
   Članak 4.
   Ova je Odluka upućena državama članicama.

      Sastavljeno u Bruxellesu 18. srpnja 1996.

            Za Komisiju

         Franz FISCHLER

            Član Komisije

      (1)  SL L 178, 12.7.1994., str. 66.

      (2)  SL L 167, 26.6.1987., str. 54.

      (3)  SL L 145, 8.6.1990., str. 38.

      (4)  SL L 71, 17.3.1990., str. 34.

      (5)  SL L 101, 17.4.1986., str. 37.

      (6)  SL L 207, 10.8.1994., str. 30.

      (7)  SL L 145, 8.6.1990., str. 35.

      (8)  SL L 247, 23.8.1989., str. 43.

      (9)  SL L 210, 20.8.1996., str. 53.
   PRILOG I.

               RODOVNIK I ZOOTEHNIČKI CERTIFIKAT ZA UVOZ SJEMENA UZGOJNO VALJANIH GOVEDA ČISTIH PASMINA, UZGOJNO VALJANIH SVINJA ČISTIH PASMINA, UZGOJNO VALJANIH OVACA I KOZA ČISTIH PASMINA, ČIJE PROIZVODNE OSOBINE NISU IZMJERENE I OCIJENJENE I ČIJA GENETSKA VRIJEDNOST NIJE PROCIJENJENA

                           A.

                           Podaci o rasplodnjaku

                           1.

                           Vrsta (govedo/svinja/ovca/koza) (1)

                           2.

                           Pasmina/genotip

                           3.

                           Izdavatelj certifikata

                           4.

                           Naziv i adresa tijela koje vodi matičnu knjigu u trećoj državi

                           5.

                           Ime i adresa uzgajivača

                           6.

                           Ime (neobvezno)

                           7.

                           Broj upisa u matičnu knjigu:

                           8.

                           Datum rođenja

                           9.

                           Krvna grupa (2)

                           10.

                           Podrijetlo (3)

               Otac
               Broj upisa u matičnu knjigu:

               Djed
               Broj upisa u matičnu knjigu:

               Baka
               Broj upisa u matičnu knjigu:

               Majka
               Broj upisa u matičnu knjigu:

               Djed
               Broj upisa u matičnu knjigu:

               Baka
               Broj upisa u matičnu knjigu:

                           11.

                           Svi dostupni rezultati mjerenja i ocjenjivanja proizvodnih osobina i najnoviji rezultati procjene genetske vrijednosti životinje i njenih roditelja te djedova i baka, kao i ime tijela koje je obavilo procjenu genetske vrijednosti (3)

               U…, dana…
               Potpis…
               IME VELIKIM TISKANIM SLOVIMA I FUNKCIJA POTPISNIKA
               …

               RODOVNIK I ZOOTEHNIČKI CERTIFIKAT ZA UVOZ SJEMENA UZGOJNO VALJANIH GOVEDA ČISTIH PASMINA, UZGOJNO VALJANIH SVINJA ČISTIH PASMINA, UZGOJNO VALJANIH OVACA I KOZA ČISTIH PASMINA, ČIJE PROIZVODNE OSOBINE NISU IZMJERENE I OCIJENJENE I ČIJA GENETSKA VRIJEDNOST NIJE PROCIJENJENA

                           B.

                           Podaci o sjemenu

                           1.

                           Sustav označivanja sjemena (boja, broj itd.)

                           2.

                           Oznaka spremnika

                           3.

                           Podrijetlo sjemena (adresa centra za sakupljanje sjemena)

                           4.

                           Odredište sjemena (ime i adresa primatelja)

               Oznaka doza

               Broj doza

               Datum sakupljanja sjemena

               U…, dana…
               Potpis…
               IME VELIKIM TISKANIM SLOVIMA I FUNKCIJA POTPISNIKA
               …

      (1)  Prekrižiti nepotrebno.

      (2)  Ili druga odgovarajuća metoda koja je odobrena u skladu sa zakonodavstvom Zajednice; potrebno jedino za goveda, ovce i koze.

      (3)  Prema potrebi koristite dodatni papir.
   PRILOG II.

                  CERTIFIKAT ZA OGRANIČENI UVOZ NETESTIRANOG SJEMENA UZGOJNO VALJANIH GOVEDA ČISTIH PASMINA, UZGOJNO VALJANIH SVINJA ČISTIH PASMINA, UZGOJNO VALJANIH OVACA I KOZA ČISTIH PASMINA ZA GENETSKO OCJENJIVANJE

                           1.

                           Izdavatelj certifikata

                           2.

                           Ime rasplodnjaka (neobvezno)

                           3.

                           Broj upisa u matičnu knjigu:.

                           4.

                           Najveći broj doza koji se može uvesti

                           5.

                           Primatelj

               U …, dana …
               Potpis …
               IME VELIKIM TISKANIM SLOVIMA I FUNKCIJA POTPISNIKA
               …